Ózd

Ózd [] is a noadungarische Stod im Komitat Borsod-Abaúj-Zemplén.
Noch'm Komitatssiez Miskolc is Ózd de gressde Stod van Komitat.

 Geografische Log 

Ózd liegd on da slowakischn Grenz 40 km (Luftlinie) noadwestli vo Miskolc.

 Gschicht 

Da Nam vo da Gmoa (vo dem Nam van Voik vo de Oghusn obgleitd) is 1272 easchtmois eawähnd worn. De heitige Stod is 1940 aus de Gmoana: Ózd, Bolyok und Sajóvárkony buidd worn und hod 1949 as Stodrecht eahoidn.

1978 san weidare Orte eihgmoad worn, doza zehjn: Hodoscsépány, Susa, Szentsimon und Uraj.

In da zwoatn Häjft van 19. Joarhundad hod se do Stoihindustrie ogsiedld. Za ana echtn Industriestod ho se Ózd owa eascht im Sozialismus entwickld. Ózd woa nem: Miskolc, Kazincbarcika und Tiszaújváros Stondort van Borsoda Industriegebiet. Noch 1990 is de Bedeitung vo da Schwaaindustrie deitli obgsunkn, worafhi de Oabatslosigkeit im Eihzugsgebiet stoak ogstieng is.

 Sengswiadigkeitn 

300px|mini|links|Luftafnohm vo Ózd
 Stodmuseum (Sommlung vo da Regionoigschicht, Gschicht van Stoihweak, Kunsthondweak van 19. Joarhundad, Mineraiiensommlung
 Industriejs Freiliachtmuseum (Szabadtéri Néprajzi Múzeum)

 Kritik 

In de Kritik is de Stodvawoitung kemma, ois in da Hitzperiode im Summa 2013 de Stodvawoitung im Romaviadl de Wossavasoagung obdrehd hod, obwoi de Stod speziej za Vasoagung vo deara Bevejkarungsgruppe aus da Schweiz finanzieje Untastitzung eahoidn hod.Ungarn: Kein Wasser für Roma-Viertel trotz Hitze auf ORF van 5. August 2013 obgruafa om 5. August 2013

 Städtpartnaschoftn 

 Chorzów, 
 Ozd, 
 Ózdfalu, 
 Rimavská Sobota, 
 Sânsimion (Harghita), 
 Sânsimion (Mureș),  
 Veľký Blh, 

 Berihmtheitn 

 Ottó Vincze (* 1974), Fuaßboispuia
 Dávid Janiczak (* 1987), Buagamoasta vo Ózd

 Beleg 

 Im Netz 

 Offizieje Webseite vo Ózd ()
 Ózd in A Pallas nagy lexikona (ungarisch)
 Linksammlung (ungarisch)
 Luftafnohma iwa Ózd